Dôvodová správa

Predložený návrh Kolektívnej zmluvy vyššieho stupňa na rok 2006 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme je výsledkom rokovaní pracovnej skupiny vytvorenej zo zástupcov zamestnávateľov v súlade s § 1 ods. 1 písm. a) až c) a písm. e) až i) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme (vyjednávači v zmysle uznesenia vlády Slovenskej republiky č. 517 z 29. júna 2005), reprezentatívnych zástupcov zamestnávateľov uvedených v § 1 ods. 1 písm. b), c) a d) citovaného zákona a zástupcov zamestnancov – Konfederácie odborových zväzov Slovenskej republiky a Nezávislých kresťanských odborov Slovenska.

Výsledný návrh Kolektívnej zmluvy vyššieho stupňa na rok 2006 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme predstavuje konsenzus zmluvných partnerov s jej jednotlivými ustanoveniami v súlade s § 2                  ods. 3 písm. d) zákona č. 2/1991 Zb. o kolektívnom vyjednávaní v znení neskorších predpisov. 

Návrh Kolektívnej zmluvy vyššieho stupňa na rok 2006 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme prešiel bežným pripomienkovým konaním. Rozpory k zásadným pripomienkam Ministerstva hospodárstva SR a Ministerstva vnútra SR  boli odstránené. 

Predložený Návrh Kolektívnej zmluvy vyššieho stupňa na rok 2006 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme je v súlade s Ústavou Slovenskej republiky a ďalšími všeobecne záväznými predpismi; nemá vplyv na zamestnanosť ani na životné prostredie.